Viborger Samler, 1841-08-10
Det engelske Jernbaneselskab, der interesserer sig for Anlæggelsen af en Bane fra Kiel til Glückstadt, skal nu have ifinde at gaae ind paa de stedfindende Vilkaar, saa at der nu er større Udsigt til at en saadan Bane vil blive iværksat end den projecterede til Altona. For Englands Handel med Landene ved Østersøen og det østlige Tydskland vilde den kieler-glückstadtske Bane vistnok være af stor Jnteresse, da Tolden ved Stade derved blev undgaaet, hvilket imidlertid ogsaa vil kunne bevirkes ved den paatænkte slesvigske Bane. (Kbhp.) Om Himmelbjergfesten den 2den og 3die Aug. 1841. Antallet af Deeltagerne kan anslaaes til 3 a 4000. Da vedkommende Amtmand igjennem Herredsfogden havde forbudet Pastor St. St. Blicher, (der havde paataget sig det, visseligen utaknemmelige, Hverv, at besørge det fornødne Arrangement) at opkræve Hvad han kaldte tvunget Bidrag af dem, der vilde betræde Himmelbjerget, fordi det var Hs Majestæts Eiendom; men da Majestæten, paa Pastor Blichers allerunderdanigste Ansøgning havde tilladt Festens Afholdelse, viser dette jo, at vor gode Konge bifaldt Samme, saavelsom og, at han for denne Festtid havde afstaaet sin Eieiendomsret. Da hiint Amtsøvrighedens Forbud ikkun 3 Dage for Festens Afholdelse blev Pastor Blicher communiceret, kunde det umuligt igjennem de offentlige Blade komme til almindelig Kundskab. Pastor Blicher faae sig derfor nødt til at bede om frivilligt Bidrag til at betale de af ham bestilte tvende Musikcorpser (Regimenternes fra Horsens og Randers); hvilket ogsaa ved godhedsfuld Hjælp paa det nærmeste lykkedes. Herved opstod imidlertid en temmelig uligelig Fordeling; thi istedetfor at man, naar det var gaaet efter den første Bestemmelse, var sluppet med 1 Mk. hver ved Optrædelsen paa Bjerget, ydede Mange nu, for at faae det Nødvendige samlet, 1 Rbd. og Mere. J Mandags Aftes besteg Festdeeltagerne, iblandt hvilke de Stænderdeputerede, Alderspræsident Wulff, Justitsraad With og den djærve P.H. Lorenzen fra Haderslev, Bjerget, hvor St. St. Blicher ved Solens Nedgang holdt en kort, men smuk Tale. Den følgende Festdags Formiddag samledes man atter paa Biergets Tinde, hvor der holdtes en Tale af Blicher med Hurra for almindelig Værnepligt," til hvilken Acclamation Digteren knyttede nogle Hentydninger til en tilstedeværende Hr. Hammer fra Sjælland, der som ung Mand havde udmærket sig iblandt Herregaardsskytterne og af Blicher er bleven besjungen i et bekjendt Digt. Derpaa besteg Stænderdeput. Wulff Talerstolen (en Vogn, og udviklede i sit Foredrag Landets fremskridende Forfatning, hvorefter han udbragte et Hurra for Konge og Kongehuus, der vandt almindelig Gjenklang. Et derpaa følgende Hurra for Stænderinstitutionen blev optaget med ligesaa levende Acclamation. Fremdeles holdtes Taler af Blicher, Fr. Sneedorff Birch, P. Jensen fra Viby Mark, der producerede et Forslag til en Forbedring af Huusmændenes Kaar, hvorpaa han udbragte et Hurra for "den danske Bondestand," o. Fl. Mellemrummet imellem Talerne udfyldtes med Musik og Afsyngning af flere skjønne Sange af N. F. S. Grundtvig, Mag. Hammerich, St. St. Blicher, Fr. Sneedorff. Birch og Huusmand P. Jensen. - Resten af Dagen tilbragdes med Musik og Dands.